गुड़गांव. अपनी बेटियों के साथ गर्ल्स कॉलेज की प्रोफेसर वेणु मदान।
गुड़गांव | समाजमें बेटियों को बचाने के लिए महिलाओं को किस तरह यातनाएं सहनी पड़ती हैं, इसका सबसे बड़ा उदाहरण वेणु मदान हैं। पेशे से कॉलेज की प्रोफेसर वेणु मदान को अपने जीवन में कई तरह के संघर्ष करने पड़े। बेटे की चाहत पूरी नहीं होने पर उनके पति ने 22 साल पहले साथ छोड़ दिया। ऐसे में मदान ने केवल अपनी बेटियों का अकेले पालन-पोषण किया, बल्कि बेटियों को सक्षम बनाने के लिए दोनों को पोस्टग्रेजुएट कराया। लंबे संघर्षों के बाद अब उनकी बड़ी बेटी गूगल में कार्यरत है। जबकि छोटी बेटी एमएससी पास कर चुकी है।
बेटियोंको बचाने के लिए हुई थीं अलग
गर्ल्सकॉलेज में प्रोफेसर वेणु मदान की शादी 1988 में पंजाब निवासी एक वकील से हुई थी। वेणु ने दो बेटियों को जन्म दिया। लेकिन ससुराल पक्ष की बेटे की चाहत और दहेज के लालच के कारण उन्हें काफी ताने सहन करने पड़े। प्रोफेसर वेणु याद कर बताती हैं कि बड़ी बेटी के साथ भी ससुराल पक्ष का बर्ताव अच्छा नहीं था। करीब आठ वर्ष तक ऐसे ही चलता रहा, लेकिन उस समय परिस्थिति असहनीय हो गई जब पति ने बेटे की चाहत में दूसरी शादी करने का फैसला ले लिया। साथ ही उनके पति ने धमकी दी कि वे पेशे से वकील हैं और केस दर्ज कराया तो वे ही उसके वेतन में से आधा ले लेंगे। ऐसे में वर्ष 1996 में पति की धमकी से डरकर बिना केस दर्ज कराए लिखित में एग्रीमेंट कर लिया। उस दिन के बाद पति उन्हें छोड़कर पंजाब चले गए और दोनों बेटियों के लालन-पालन की जिम्मेदारी उन पर गई। वेणु समाज की उन महिलाओँ केलिए प्रेरणा हैं, जो ससुराल के जुल्मों का शिकार होती हैं।
बेटियों को कभी नहीं खलने दी पिता की कमी
वेणुमदान ने कभी भी दोनों बेटियों को पिता की कमी महसूस नहीं होने दी। दोनों को शहर के बड़े स्कूलों में शिक्षा दिलाई। बड़ी बेटी हिमांशी गूगल में आईटी एग्जीक्यूटिव है। जबकि छोटी बेटी भव्या पंजाब यूनिवर्सिटी से एमएससी पास कर चुकी है। दोनों बेटियां भी मानती हैं कि उनकी मां का 22 साल पहले लिया गया फैसला पूरी तरह ठीक था।
hin_Deva hin_Deva hin_Deva hin_Deva hin_Deva hin_Deva